《晓发宜阳暑雨新霁晚宿宣风馆次韵王阳明一首》
明代·朱应登

绝壁云开过雨痕，缘江涨涌碧流浑。溪田决溜疑无径，竹屿笼烟别有村。

暑气趁晴威更烈，客程当午思饶昏。扶持病体供驱使，未羡江淹赋别魂。

作者简介：（1477—1526）扬州府宝应人，字升之，号凌溪。弘治十二年进士，除南京户部主事，历官陕西提学副使、云南参政。为人爽直，恃才傲物。诗宗盛唐，格调高古，与李梦阳、何景明并称十才子。有《凌溪集》。